تهراندا آذربایجان مدنیتی گونلرینین رسمی آچیلیش مراسمی کئچیریلیب.
آپا-نین معلوماتینا گؤره، آچیلیش مراسمی ایرانلی و آذربایجانلی اینجه صنعت خادیملرینین ایشتیراکی ایله تشکیل اولونوب.
مراسیمین آچیلیشیندا ایرانین ایسلامی علاقهلر و مدنیت تشکیلاتینین صدری ابوذر ابراهیمی تورکمان قوناقلاری سلاملاییب و آذربایجان دیلینده ایکی اؤلکهنین دوستلوغونا حصر اولونموش شعرلر اوخویوب.
داها سونرا آذربایجان مدنیت و توریزم ناظری ابولفضل قارایئو چیخیش ائدیب و هامینی ایراندا آذربایجان مدنیتی گونلرینین تدبیرلرینده ایشتیراک ائتمهیه دعوت ائدیب. سونرا ایرانین ایسلامی ارشاد و مدنیت ناظری رضا صالحی قوناقلاری سلاملایاراق آذربایجان و ایرانی ایکی دوست اؤلکه، خالقلارینی ایسه قارداش خالق آدلاندیریب.
مراسیمین داوامیندا آذربایجانلا باغلی ویدئوچارخ یاییملانیب. داها سونرا آذربایجان خالق چالغی آلتلری ارکسترینین کنسرتی اولوب.
بو گون همچینین تهراندا مینیاتور کیتابلار و فوتو سرگیسینین آچیلیشی اولوب. ائلجهده آذربایجان کینو هفتهسینه ایستارت وئریلیب.
بو گون آذربایجان مدنیتی گونلری چرچیوهسینده آذربایجان خالق چالغی آلتلری ارکسترینین اصفهان شهرینده کنسرتی باش توتاجاق.
azb_Arab azb_Arab azb_Arab azb_Arab azb_Arab azb_Arab azb_Arab